Tutlayt d aḥric agejdan ur yettwakkasen ara seg tudert n umdan , tettunaḥsab d yiwen seg yiferdisen n tmagit-is , ɣer FERDINAND DE SAUSSURE :  tutlayt d ayen yettwaksaben 4 ; aya imi d nettat i t-id-yesbaduyen , i t-id-yeskanen d amdan i yesɛan awal d umawal, anda tella d allal s wayes ad yessenfali, d asekkil s wacu ara yaru idles-is d tudert-is, akken ad iseḥbiber ɣef waktayen d tekta i yellan deg wallaɣ-is.